Statul australian Victoria intră în lockdown. Ce se întâmplă cu Australian Open.
Statul australian Victoria intră în carantină din cauza unui focar de Covid cu tulpină britanică. În capitala Melbourne se desfăşoară turneul Australian Open. Turneul de tenis va continua, însă fără spectatori.
Statul australian Victoria va intra pentru a treia oară în carantină, relatează BBC. Decizia a fost luată din cauza unui focar Covid cu tulpina britanică.Oficialii au găsit, până acum, 13 cazuri care vin de la angajatul unui hotel din Melbourne. Carantina va începe de vineri noapte şi se va încheia miercuri.Cu toate acestea, guvernul a declarat că Australian Open, turneu de tenis care se desfăşoară în capitala statului, Melbourne, va continua, însă fără spectatori. Până acum, turneul aduna aproximativ 30.000 de spectatori pe zi.Premierul din Victoria, Daniel Andrews, a declarat că actualul focar nu are legătură cu hotelurile la care au stat în carantină jucătorii de tenis. Înainte de acest focar, Victoria a avut 28 de zile fără niciun caz.Anul trecut, Melbourne a trecut prin unul dintre cele mai lungi şi strice lockdown-uri pentru a depăşi al doilea val al pandemiei, care a provocat peste 90% din cele 29.000 de cazuri înregistrate în Australia şi a dus la 909 decese.